NORAKSTS

|  |  |
| --- | --- |
| 25.01.2018. | Nr.1/23 |

**ATĻAUJA TOTALIZATORA UN DERĪBU LIKMJU PIEŅEMŠANAS VIETAS ATVĒRŠANAI UN AZARTSPĒĻU ORGANIZĒŠANAI
 RĪGAS IELĀ 48, JELGAVĀ**

(ziņo I.Škutāne)

2017.gada 22.decembrī Jelgavas pilsētas pašvaldības administrācijā saņemts
SIA “Olympic Casino Latvia” (reģistrācijas Nr.40003264397, juridiskā adrese: Kronvalda bulvāris 3, Rīga, LV-1010) iesniegums ar lūgumu izsniegt atļauju Rīgas ielā 48, Jelgavā jau darbojošās spēļu zāles telpās papildus atvērt totalizatoru un derību likmju pieņemšanas vietu un organizēt attiecīgās azartspēles.

SIA ”Olympic Casino Latvia” ir Latvijas Republikas Finanšu ministrijas Izložu un azartspēļu uzraudzības inspekcijas 2017.gada 10.augustā izsniegta licence Nr.SZ-1444 spēļu zāles atvēršanai Rīgas iela 48, Jelgavā un 2017.gada 21.aprīlī izsniegta licence Nr.A-55 azartspēļu, tai skaitā totalizatora un derību, organizēšanai un uzturēšanai.

No Jelgavas tiesas Zemesgrāmatu nodaļas Jelgavas pilsētas zemesgrāmatas nodalījuma Nr.93 redzams, ka nekustamā īpašuma Rīgas ielā 48, Jelgavā īpašnieks ir SIA „EfTEN Jelgava” (reģistrācijas Nr.45403035382).

Starp SIA ”EfTEN Jelgava” un SIA „Garkalns” 2016.gada 30.novembrī noslēgts Telpu nomas līgums Nr.J-88 par telpu ar kopējo platību 155,00 m² nomu tirdzniecības centrā Rīgas ielā 48, Jelgavā, azartspēļu automātu uzstādīšanai un ekspluatācijai, azartspēļu (spēļu) zālei, bāra ekspluatācijai un ar to saistītai darbībai. Saskaņā ar LR Uzņēmumu reģistra informāciju SIA “Garkalns” 2016.gada 23.decembrī reorganizēta un pievienota “SIA “Olympic Casino Latvia”.

SIA ”Olympic Casino Latvia” iesniegusi 2017.gada 18.decembra apliecinājumu, ka SIA “EfTEN Jelgava” piekrīt, ka SIA ”Olympic Casino Latvia” Rīgas ielā 48, Jelgavā organizē totalizatoru un derību likmju pieņemšanas vietu.

Jelgavas pilsētas dome ar 2014.gada 24.jūlija lēmumu Nr.10/7 “Atļauja spēļu zāles atvēršanai Rīgas ielā 48, Jelgavā” nolēma atļaut SIA “Post-Nevada” atvērt spēļu zāli un organizēt spēļu automātu spēles Rīgas ielā 48, Jelgavā. Saskaņā ar LR Uzņēmumu reģistra informāciju SIA “Post-Nevada” 2015.gada 15.oktobrī reorganizēta un pievienota SIA “Garkalns”, savukārt SIA “Garkalns” 2016.gada 23.decembrī reorganizēta un pievienota “SIA “Olympic Casino Latvia”.

Izvērtējot vietas atbilstību Azartspēļu un izložu likuma 41.panta otrajā daļā noteiktajiem ierobežojumiem un ņemot vērā apstākli, ka Rīgas ielā 48, Jelgavā azartspēles jau tiek organizētas, konstatēts, ka uz minēto vietu nav attiecināmi likuma 41.panta otrajā daļā noteiktie ierobežojumi, jo azartspēļu - totalizatora un derību organizēšana konkrētajā vietā nerada būtisku valsts un attiecīgās administratīvās teritorijas iedzīvotāju interešu aizskārumu.

Ņemot vērā iepriekšminēto un saskaņā ar likuma ”Par pašvaldībām” 15.panta pirmās daļas 11.punktu un Azartspēļu un izložu likuma 42.panta pirmo, trešo un piekto daļu,

**JELGAVAS PILSĒTAS DOME NOLEMJ:**

Atļaut SIA “Olympic Casino Latvia” (reģistrācijas Nr.40003264397, juridiskā adrese: Kronvalda bulvāris 3, Rīga, LV-1010) atvērt totalizatoru un derību likmju pieņemšanas vietu un organizēt azartspēles - totalizatoru un derības Rīgas ielā 48, Jelgavā.

 Šo administratīvo aktu viena mēneša laikā var pārsūdzēt Administratīvās rajona tiesas Jelgavas tiesu namā (Atmodas ielā 19, Jelgavā, LV-3007).

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2018.gada 26.janvārī